ข้อบังคับสภาทนายความข้อบังคับสภาทนายความว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความพ.ศ. ๒๕๓๑ อาศัยอำนาจตามความในมาตรา ๒๗ (๓) (จ) และมาตรา ๑๕ และด้วยความเห็นชอบของสภานายกพิเศษตามมาตรา ๒๘ แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความออกข้อบังคับว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความ พ.ศ.๒๕๓๑ ไว้ดังต่อไปนี้ข้อ ๑ ข้อบังคับนี้เรียกว่าข้อบังคับสภาทนายความ ว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความพ.ศ. ๒๕๓๑ข้อ ๒[๑] ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓[๒] ให้แบ่งส่วนงานของสภาทนายความ ดังนี้๓.๑ สำนักงานเลขาธิการ๓.๒ สำนักงานคณะกรรมการช่วยเหลือประชาชนทางกฎหมาย๓.๓ สำนักงานคณะกรรมการมรรยาททนายความ๓.๔ สำนักฝึกอบรมวิชาว่าความ๓.๕ สำนักเลขานุการนายกสภาทนายความ๓.๖ ฝ่ายสวัสดิการ๓.๗ ฝ่ายประชาสัมพันธ์๓.๘ ฝ่ายวิชาการและวางแผน๓.๙ ฝ่ายต่างประเทศ๓.๑๐ ฝ่ายบัญชีและการเงิน๓.๑๑ ฝ่ายธุรการและบุคคล๓.๑๒ ฝ่ายการประชุม๓.๑๓ ฝ่ายปฏิคม๓.๑๔ ฝ่ายทะเบียนทนายความ๓.๑๕ ศูนย์คอมพิวเตอร์ข้อ ๔ นายกสภาทนายความมีอำนาจหน้าที่ควบคุม ดูแล และรับผิดชอบงานของสภาทนายความทั้งปวงข้อ ๕[๓]ให้กรรมการสภาทนายความมีอำนาจหน้าที่ดังต่อไปนี้๑. อุปนายก ประกอบด้วย อุปนายกฝ่ายบริหารอุปนายกฝ่ายวิชาการ อุปนายกฝ่ายกิจการพิเศษ และอุปนายกฝ่ายต่างประเทศมีอำนาจหน้าที่ช่วยนายกสภาทนายความในการบริหารงานของสภาทนายความดังนี้(ก) อุปนายกฝ่ายบริหาร มีอำนาจและหน้าที่ช่วยควบคุม ดูแล และรับผิดชอบงานของสภาทนายความเกี่ยวกับสำนักงานเลขาธิการฝ่ายทะเบียนทนายความ ฝ่ายประชาสัมพันธ์ ฝ่ายบัญชีและการเงิน ฝ่ายธุรการและบุคคลฝ่ายการประชุม ฝ่ายปฏิคม สำนักเลขานุการนายกสภาทนายความ(ข) อุปนายกฝ่ายวิชาการ มีอำนาจและหน้าที่ควบคุม ดูแล และรับผิดชอบงานของสภาทนายความเกี่ยวกับสำนักฝึกอบรมวิชาว่าความฝ่ายวิชาการและวางแผน ศูนย์คอมพิวเตอร์(ค) อุปนายกฝ่ายกิจการพิเศษ มีอำนาจและหน้าที่ช่วยควบคุมดูแล และรับผิดชอบงานของสภาทนายความเกี่ยวกับสำนักงานคณะกรรมการมรรยาททนายความสำนักงานคณะกรรมการช่วยเหลือประชาชนทางกฎหมาย ฝ่ายสวัสดิการงานของสภาทนายความในส่วนภูมิภาคทั้ง ๙ ภาคและงานที่ได้รับมอบหมายจากคณะกรรมการหรือนายกสภาทนายความ(ง) อุปนายกฝ่ายต่างประเทศมีอำนาจและหน้าที่ควบคุมดูแลและรับผิดชอบงานของสภาทนายความเกี่ยวกับฝ่ายต่างประเทศ๒. เลขาธิการ มีอำนาจหน้าที่ควบคุม ดูแลและรับผิดชอบงานของสภาทนายความ๓. นายทะเบียน มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายทะเบียนทนายความ๔. เหรัญญิก มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายบัญชีและการเงิน๕. สวัสดิการ มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายสวัสดิการ๖. ประชาสัมพันธ์ มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายประชาสัมพันธ์๗. ปฏิคม มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายปฏิคม๘. กรรมการฝ่ายต่างประเทศ มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายต่างประเทศ๙. กรรมการฝ่ายวิชาการ มีอำนาจหน้าที่ควบคุม ดูแล และรับผิดชอบงานที่อยู่ในความรับผิดชอบของฝ่ายวิชาการและวางแผน๑๐. กรรมการฝ่ายช่วยเหลือประชาชนทางกฎหมายมีอำนาจหน้าที่ควบคุม ดูแล และรับผิดชอบงานที่อยู่ในความรับผิดชอบของคณะกรรมการช่วยเหลือประชาชนทางกฎหมาย๑๑. กรรมการภาค มีอำนาจหน้าที่ควบคุม ดูแล และรับผิดชอบงานของสภาทนายความในส่วนภูมิภาคดังนี้(ก) กรรมการภาค ๑รับผิดชอบในเขตจังหวัดและศาลจังหวัดดังต่อไปนี้คือ พระนครศรีอยุธยา ลพบุรี ชัยนาทสิงห์บุรี อ่างทอง สระบุรี ปทุมธานี ธัญบุรี นนทบุรี สมุทรปราการ(ข) กรรมการภาค ๒รับผิดชอบในเขตจังหวัดและศาลจังหวัดดังต่อไปนี้คือ ชลบุรี ฉะเชิงเทรา นครนายกปราจีนบุรี กบินทร์บุรี ระยอง ตราด จันทบุรี สระแก้ว(ค) กรรมการภาค ๓รับผิดชอบในเขตจังหวัดและศาลจังหวัดดังต่อไปนี้คือ นครราชสีมา ชัยภูมิ ภูเขียวบุรีรัมย์ สุรินทร์ ศรีสะเกษ อุบลราชธานี อำนาจเจริญ ยโสธร สีคิ้ว(ง) กรรมการภาค ๔ รับผิดชอบในเขตจังหวัดและศาลจังหวัดดังต่อไปนี้คือขอนแก่น อุดรธานี หนองคาย เลย สกลนคร นครพนม มุกดาหาร มหาสารคาม ร้อยเอ็ด กาฬสินธุ์หนองบัวลำพู(จ) กรรมการภาค ๕รับผิดชอบในเขตจังหวัดและศาลจังหวัดดังต่อไปนี้คือ เชียงใหม่ ฝาง ลำปาง แม่ฮ่องสอนแม่สะเรียง เชียงราย พะเยา น่าน ลำพูน แพร่(ฉ) กรรมการภาค ๖รับผิดชอบในเขตจังหวัดและศาลจังหวัดดังต่อไปนี้คือ พิษณุโลก สุโขทัย สวรรคโลกอุตรดิตถ์ ตาก แม่สอด กำแพงเพชร พิจิตร เพชรบูรณ์ หล่มสัก นครสวรรค์ อุทัยธานี(ช) กรรมการภาค ๗ รับผิดชอบในเขตจังหวัดและศาลจังหวัดดังต่อไปนี้คือนครปฐม ราชบุรี สุพรรณบุรี กาญจนบุรี เพชรบุรี ประจวบคีรีขันธ์ สมุทรสาคร สมุทรสงคราม(ซ) กรรมการภาค ๘ รับผิดชอบในเขตจังหวัดและศาลจังหวัดดังต่อไปนี้คือนครศรีธรรมราช ทุ่งสง ปากพนัง ชุมพร หลังสวน สุราษฎร์ธานี ไชยา ระนอง กระบี่ พังงาตะกั่วป่า ภูเก็ต(ฌ) กรรมการภาค ๙ รับผิดชอบในเขตจังหวัดและศาลจังหวัดดังต่อไปนี้คือสงขลา ตรัง พัทลุง สตูล ปัตตานี ยะลา เบตง นราธิวาส๑๒. กรรมการผู้แทนเนติบัณฑิตยสภามีอำนาจและหน้าที่ให้คำปรึกษาและแนะนำงานของสภาทนายความต่อคณะกรรมการหรือนายกสภาทนายความและปฏิบัติหน้าที่อื่นใดตามที่คณะกรรมการหรือนายกสภาทนายความมอบหมายตามที่เห็นสมควร๑๓. กรรมการผู้แทนกระทรวงยุติธรรม มีอำนาจและหน้าที่ให้คำปรึกษาและแนะนำงานของสภาทนายความต่อคณะกรรมการหรือนายกสภาทนายความและปฏิบัติหน้าที่อื่นใดตามที่คณะกรรมการหรือนายกสภาทนายความมอบหมายตามที่เห็นสมควรข้อ ๖อำนาจหน้าที่และความรับผิดชอบนอกจากที่กล่าวไว้แล้วในข้อ ๕คณะกรรมการหรือนายกสภาทนายความอาจมอบหมายให้กรรมการสภาทนายความคนใดคนหนึ่งปฏิบัติหน้าที่อื่นใดตามที่เห็นสมควรได้ข้อ ๗ให้นายกสภาทนายความมีอำนาจออกระเบียบหรือคำสั่งใด ๆ โดยความเห็นชอบของคณะกรรมการสภาทนายความเพื่อปฏิบัติตามข้อบังคับนี้ประกาศ ณ วันที่ ๒๙ มกราคม พ.ศ. ๒๕๓๑คำนวณ ชโลปถัมภ์นายกสภาทนายความข้อบังคับสภาทนายความว่าด้วยการแบ่งส่วนงานของสภาทนายความ และอำนาจหน้าที่ของกรรมการสภาทนายความ (ฉบับที่๒) พ.ศ. ๒๕๓๖[๔]หมายเหตุ :- เหตุผลในการประกาศใช้ข้อบังคับสภาทนายความฉบับนี้ คือเนื่องจากข้อบังคับสภาทนายความ ว่าด้วยการแบ่งส่วนงานของสภาทนายความ พ.ศ. ๒๕๓๑ ข้อ๓ ได้แบ่งส่วนงานของสภาทนายความไว้ ๑๑ ส่วนงานและนายกสภาทนายความได้มีคำสั่งสภาทนายความที่ ๓๒/๒๕๓๔ให้เพิ่มส่วนงานในสำนักงานเลขาธิการอีก ๒ ส่วนงาน คือ ฝ่ายธุรการและบุคคล กับฝ่ายการประชุมต่อมาคณะกรรมการสภาทนายความ ได้มีมติครั้งที่ ๑๑/๒๕๓๖ เมื่อวันที่ ๒๖ พฤศจิกายน๒๕๓๖ ให้เพิ่มส่วนงานอีก ๒ ส่วน คือ สำนักเลขานุการนายกสภาทนายความ กับฝ่ายปฏิคมขึ้นใหม่อีกสองส่วนงานฉะนั้นจึงจำเป็นต้องแก้ไขข้อบังคับฉบับนี้ เพื่อบรรจุทั้ง ๔ ส่วนงานนี้ไว้ในข้อบังคับเพื่อความสมบูรณ์ต่อไปมณฑิตา/ผู้จัดทำ๙ พฤศจิกายน ๒๕๕๓นฤดล/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่ม ๑๐๕/ตอนที่ ๒๖/หน้า ๓๗/๑๖ กุมภาพันธ์ ๒๕๓๑[๒] ข้อ ๓แก้ไขเพิ่มเติมโดยข้อบังคับสภาทนายความ ว่าด้วยการแบ่งส่วนงานของสภาทนายความ และอำนาจหน้าที่ของกรรมการสภาทนายความ(ฉบับที่ ๒) พ.ศ. ๒๕๓๖[๓] ข้อ ๕แก้ไขเพิ่มเติมโดยข้อบังคับสภาทนายความ ว่าด้วยการแบ่งส่วนงานของสภาทนายความ และอำนาจหน้าที่ของกรรมการสภาทนายความ(ฉบับที่ ๒) พ.ศ. ๒๕๓๖[๔] ราชกิจจานุเบกษาเล่ม ๑๑๑/ตอนพิเศษ ๑๙ ง/หน้า ๒๔/๘ เมษายน ๒๕๓๗